Nefren adiwenni azgen usrid imi amselɣu yezmer ad yerr s tlelli ɣef yisteqsiyen i as-nmud, aya i d-yeslalayen assaɣ n teflest gar-nneɣ d yimsulɣa, aya ara ten-yeǧǧen ad rren ɣef yisteqsiyennneɣ s unecraḥ n wul. Nezmer daɣen si tririyin-nsen ad nessemgired aseqdec n teqbaylit si twacult ɣer tayeḍ neɣ seg uɛeggal ɣer wayeḍ deg yiwet n twacult. D tagnit n tikci n yisteqsiyen-nneɣ ilmend n uswir n yal yiwen, aya d awezɣi ad tid-naf di tira-neɣ di tdiwennit tusridt. Am wakken daɣen tettunfek-aɣ tegnit di kra n tikwal ad nbeddel asteqsi s usteqsi-nniḍen ticki ur yefhim ara umselɣu asetqsi-nni i as-nmud.